CELEX: 62012CN0298
Language: et
Date: 2012-06-18 00:00:00
Title: Kohtuasi C-298/12: Eelotsusetaotlus, mille on esitanud Conseil d’État (Prantsusmaa) 18. juunil 2012 — Confédération paysanne versus Ministre de l’alimentation, de l’agriculture et de la pêche

8.9.2012   
            
            
               ET
            
            
               Euroopa Liidu Teataja
            
            
               C 273/5
            
         Eelotsusetaotlus, mille on esitanud Conseil d’État (Prantsusmaa) 18. juunil 2012 — Confédération paysanne versus Ministre de l’alimentation, de l’agriculture et de la pêche
   (Kohtuasi C-298/12)
   2012/C 273/08
   Kohtumenetluse keel: prantsuse
   
      Eelotsusetaotluse esitanud kohus
   
   Conseil d’État
   
      Põhikohtuasja pooled
   
   
      Kaebuse esitaja: Confédération paysanne
   
      Vastustaja: Ministre de l’alimentation, de l’agriculture et de la pêche
   
      Eelotsuse küsimused
   
   
               1.
            
            
               Kas nõukogu 29. septembri 2003. aasta määruse nr 1782/2003 (1) artikli 40 lõiked 1 ja 5 lubavad nende sõnastust ja ka eesmärki silmas pidades liikmesriikidel nende põllumajandustootjate puhul, kelle toodangut mõjutasid kahjulikult põllumajanduse keskkonnakaitsega seotud kohustused, mis kehtisid nende suhtes kogu võrdlusperioodi või ühe selle osa jooksul, seada võrdlussumma suurendamise õiguse aluseks võrdluse nende kohustuste kahjuliku mõju esinemise aastatel saadud otsetoetuste summade ja nende summade vahel, mis saadi aastatel, mil mõju ei esinenud?
            
         
               2.
            
            
               Kas nõukogu 29. septembri 2003. aasta määruse nr 1782/2003 artikli 40 lõiked 2 ja 5 lubavad liikmesriikidel nende põllumajandustootjate puhul, kelle toodangut mõjutasid kahjulikult põllumajanduse keskkonnakaitsega seotud kohustused, mis kehtisid nende suhtes kogu võrdlusperioodi jooksul, seada võrdlussumma suurendamise õiguse aluseks võrdluse ühelt poolt selle otsetoetuste summa, mis saadi viimase aasta jooksul, mida ei mõjutanud põllumajanduse keskkonnakaitsega seotud kohustus, sealhulgas juhul, kui see aasta on võrdlusperioodist kaheksa aastat varasem, ja teiselt poolt võrdlusperioodi jooksul saadud otsetoetuste keskmise aastasumma vahel?
            
         
      (1)  Nõukogu 29. septembri 2003. aasta määrus (EÜ) nr 1782/2003 millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks ning muudetakse määruseid (EMÜ) nr 2019/93, (EÜ) nr 1452/2001, (EÜ) nr 1453/2001, (EÜ) nr 1454/2001, (EÜ) nr 1868/94, (EÜ) nr 1251/1999, (EÜ) nr 1254/1999, (EÜ) nr 1673/2000, (EMÜ) nr 2358/71 ja (EÜ) nr 2529/2001 (ELT L 270, lk 1, ELT eriväljaanne 03/40, lk 269).